27/11/2014 | Administración LocalMunicipal
Cambre
Notificación expediente orde de execución expediente núm.: 21/97/13

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 1702/2014, de data 05/08/2014, en relación co expediente de orde de execución número 21/97/13 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Desestimar o recurso de reposición presentado por don Claudio Alberto Nowakowski Ybarra contra a resolución da concelleira delegada da área de Urbanismo e Réxime Interior de data 4 de abril de 2014, por canto que se constatou que o trasdosado de tullas forma parte do cerramento, xa que se atopan plantadas tan cerca do cerramento de bloque que non poden ter outra función que esa. Segundo. Confirmar a resolución da concelleira delegada da área de Urbanismo e Réxime Interior de data 4 de abril de 2014 pola que se ordenou a don Antonio Candal Caridad que procedese á poda das tullas existentes na finca sita en Meixigo, 51, Cambre, de xeito que non superen a altura máxima de 1,80 metros, de acordo co disposto polos artigos 41 das Normas subsidiarias de planeamento municipais e 199.2 da Lei de Ordenación Urbanística e Protección do Medio Rural de Galicia e 26 do Regulamento de Disciplina Urbanística, que establecen que os concellos ordenarán, de oficio ou a instancia de calquera interesado, a execución das obras necesarias para conservar os terreos, urbanizacións de iniciativa particular e edificacións en condicións de seguridade, salubridade e con suxeición ás normas sobre protección do medio ambiente e do patrimonio histórico, con indicación do prazo de realización. Terceiro. Que as devanditas medidas se leven a cabo polo interesado dentro do prazo de DEZ DÍAS, contados a partir do día seguinte ó recibo da notificación da presente resolución. Cuarto. Advertir ao interesado de que no caso de incumprimento dista orde de execución, a Administración municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6000 euros reiterables ata lograr a execución do ordenado, todo isto de conformidade co disposto polos Arts.199.4 da Lei de Ordenación Urbanística e Protección do Medio Rural de Galicia e 28 do Regulamento de Disciplina Urbanística. Todo o anterior sen perxuizo de que se inicie o correspondente procedemento sancionador pola comisión dunha infracción leve. Quinto. Dar conta da presente ao Kamran Sobreroca Garcia Soto para que vixíe o cumprimento da orde de execución e para que comunique o que proceda a esta concellería. Contra esta resolución poderá interpoñer recurso contencioso-administrativo ó abeiro do establecido nos artigos 25 da Lei 29/1998 de 13 de xullo, reguladora da xurisdición contencioso-administrativa, e 116.2 e 117.3 da Lei 30/1992 de 26 de novembro, de réxime xurídico das administracións públicas e do procedemento administrativo común. O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, de 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente. Cambre, 17 de novembro de 2014 A concelleira delegada da Área de Urbanismo e Medio Ambiente Rocío Vila Díaz